રાજકોટ તા. ૫, શહેરની ભાગોળે બીજા રીંગ રોડ ઉપર રૈયા વિસ્તારમાં નિર્માણ પામનાર રેસકોર્ષ-૨નાં સંકુલમાં ૪૫ એકર જગ્યામાં તળાવનું નિર્માણ થનાર છે. જેના શ્રમદાનનો પ્રારંભ આજે સવારે રાજ્યના મુખ્યમંત્રી વિજયભાઇ રૂપાણીએ કરાવ્યો હતો. આ પ્રસંગે મુખ્યમંત્રીશ્રીએ જાહેર કર્યું હતું કે, રાજકોટમાં રાજાશાહી વખતના બે તળાવ ‘લાલપરી – રાંદરડા’ હતા ત્યારબાદ આજે ૧૫૦ વર્ષ પછી સૌ પ્રથમ વખત રાજકોટવાસીઓનાં સહયોગ અને શ્રમદાનથી મ્યુ.કોર્પોરેશન દ્વારા રમણીય તળાવનું નિર્માણ થવા જઇ રહ્યું છે. જેના થકી રાજકોટ પાણીની દ્રષ્ટિએ વધુ મજબૂત બનશે. આ પ્રસંગે મુખ્યમંત્રીશ્રીએ આ તળાવનું નામ ‘અટલ સરોવર’ રાખવાની જાહેરાત કરી હતી.Read More